Koldo Otamendi

Koldo Otamendi (Andoain, Gipuzkoa, 1973), Kojo ezizenarekin ere ezaguna, musika-kazetaria da. Batez ere musika-taldeek Euskal Herrian burutzen duten zuzeneko emanaldien berri zabaltzen du. Batez ere Andoaingo Gaztetxean jaso zuen kultura musikala.

14 urte zituela hasi zen mugitzen musikaren munduan herriko gaztetxearen bueltan, Andoainen. Adin horrekin hasi zen kontzertuak antolatzen, beti ere musika-industriatik kanpo. Musikari ez izan arren, ongi ezagutzen du musikaren errepidea, musikazale, kazetari, argazkilari, furgoneta gidari eta sasimanager gisa aritu baita. Hamaika Telebistan aritzen da lanean eta Musika Zuzenean izeneko kolektiboko kide da duela hamabost urtetik.

 MusikaZuzenean TB saioak 
Kazetari moduan Hamaika telebistan Musikazuzenean TB programan 180tik gora saio egin ditu; adibidez, 2023ko lehen erdian, besteak beste, talde hauek elkarrizketatu zituen: Ama Say , Balerdi Balerdi, Black Is Beltza, Gari, Guda Dantza, Harria, Hertzainak, Ines Osinaga, Joseba Irazoki & Petti, Kokein, Kosmai Kosin, Kurkuma, Neomak, Olaia Inziarte, Su Ta Gar, Sutan, XSakara, eta Xutik.

Berria egunkarian ere kolaborazioak egin ditu musikari buruz.

 MusikaZuzenean atari digitala 
MusikaZuzenean atari digitala 2010 sortu zuten egitasmoa eta 2020 urteko martxora bitartean sarean izan zen. Urtebeteko etenaldia eta gero, 2021ko irailean berriro jarri da martxan, berriztatuta, Crowd funding kanpaina bati esker. 2025ean 15. urteurrena ospatu zuten: 15 kontzertu antolatu zituzten 15 herritan, hamabost egunez jarraian.

Euskal Herrian zehar zuzenean ematen diren kontzertuen agenda eta informazioa zabaltzen duen Musikazuzenean.eus atari digitalaren arduraduna da. 2025ean astebururo Euskal Herrian antolatzen ziren 60-80 kontzertu iragartzen zituzten eta ziren denak.

Musika taldeen biografiak, kontzertuen kronikak, argazkiak, audioak eta bideoak ere eskaintzen dituzte atarian. Ugariak dira zuzeneko emanaldiak programatzen dituztenak. Euskal Herria lur eremu txiki bat izan arren zuzeneko musika eskaintzan oso aberatsa da; zuzeneko hainbat tokitan eskaintzen dira: gaztetxeak, areto komertzialak, herriko festak, taberna txikiak, festibal handiak…

Hainbat urtetan Durangoko Azokan autoekoizpenaren bidez diskoa ateratzen duten taldeentzako erakusmahaia koordinatu du, Musikazuzenean zigilupeko standean.

 Anari-ren managerra 
Bizitzan zehar hainbat eskaintza heldu zaizkio musika taldeekin kontzertu antolatzaile aritzeko, baina beti eman zuen ezezkoa, Anari joan zitzaion arte. Anari eta Anari bandakoak. Bandakoak Andoaingoak dira eta Mikel [Mikel Abrego, Anari taldeko kidea] eta Drake [Xabier OIazabal, Anari taldeko kidea] Koldo Otamendirentzat irakasle izan baitziren Andoaingo gaztetxean bertan. Belaunaldi horrek irakatsi zien zer zen autogestioa, asanblada, zuk zeuk egin filosofia… Otamendirentzat hri da segitu beharreko lerroa eta musika industria hortik oso aparte dago.

Andoaingoak bertakoak diren Rukula, Gailu eta Inoren ero ni taldeekin ere aritzen da, baina beste eskala batean, eta talde gehiagorekin aritzeko asmorik ez dauka.

 Erreferentziak 

 Kanpo estekak 

 Musikazuzenean.eus ataria
 @Musikazuzenean kontua Twitter-ren.
Koldo Otamendi Bihotzeko fonoteka, Euskadi Irratia.

Gariren artikulua Badok atarian.

Kategoria:Andoaindarrak
Kategoria:Gipuzkoako kazetariak
Kategoria:Hamaika Telebista
Kategoria:Euskal Herriko musika kritikariak
Kategoria:Hamaika Telebistako aurkezleak